Τάρσο Βουν

Το Τάρσο Βουν είναι ηφαίστειο στο βόρειο Τσαντ. Από γεωλογικής απόψεως είναι στρωματοηφαίστειο και η κορυφή του έχει υψόμετρο 3.100 μέτρα πάνω από την επιφάνεια της θάλασσας. Βρίσκεται στο δυτικό κέντρο του ορεινού συγκροτήματος Τιμπέστι.

Η κορυφή του Τάρσο Βουν κυριαρχείται από τη διαστάσεων 14 επί 18 χιλιομέτρων και σχετικώς επίπεδη καλδέρα. Εκτεταμένες βασαλτικές ροές υπάρχουν στη βορειοανατολική πλευρά, σε τόξο 180 μοιρών, ως αποτέλεσμα της μεγάλης ηφαιστειακής δραστηριότητας κατά την Τεταρτογενή περίοδο. Κοντά στο ηφαίστειο, προς τα βορειοδυτικά, βρίσκεται το στρωματοηφαίστειο Εχί Μουσγκάου, που έχει το ίδιο ύψος κορυφής. Εναποθέσεις πυροκλαστικών πετρωμάτων εντοπίζονται σε αποστάσεις 15 έως 35 χιλιομέτρων γύρω από την καλδέρα. Το Τάρσο Βουν υψώθηκε πάνω σε ένα υπόστρωμα από σχίστες του Προκάμβριου

Οι γνωστές σε όλο το Τσαντ Θερμές πηγές του Σομπορόμ ανήκουν σε ένα γεωθερμικό πεδίο που είναι το μεγαλύτερο στο Τιμπέστι και βρίσκονται μόλις 5 χιλιόμετρα δυτικά από το χείλος της καλδέρας του Τάρσο Βουν. Αρκετοί κάτοικοι του βόρειου Τσαντ επισκέπτονται τις θερμές πηγές, τις φουμαρόλες και τις αναβλύσεις θερμής λάσπης, για θεραπευτικούς λόγους.

Παραπομπές

Ταρσο Βουν